13.09.2024.

*Par iepirkuma procedūras*

*“Degvielas uzpildes stacijas biroju un sarga ēkas pārbūve Vestienas ielā 35 k-6, Rīgā”*

*(Identifikācijas Nr. RS/2024/58) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums****:Lūdzam pārbaudīt un veikt tehniskos labojumus finanšu piedāvājuma failā “5.pielikums\_Tāme”. Lokālajā tāme Nr.8 “Jumts” un Lokālajā tāme Nr.9 “Labiekārtošana un aprīkojums” ir kādas tehniskas problēmas, kuru dēļ nav iespējams aizpildīt paredzēto formu.*

**Atbilde:** Informējam, ka veicot pārbaudi Elektronisko iepirkuma sistēmā publicētajos iepirkuma procedūras dokumentos, tajā skaitā, 5.pielikumā “Tāme”, tehniskas problēmas netika identificētas.

***2.jautājums****: Būvprojekta “2\_AR” sadaļā “AR-601” lapā norādīta logu specifikācija, bet nav minēta paredzētā krāsa. Lūdzam papildināt logu specifikāciju ar nepieciešamo RAL toni abām logu pusēm (ārpusei un iekšpusei).*

**Atbilde:** Informējam, ka tonis ir norādīts fasādes krāsu pasē lapās AR-201 un AR-202. Logu profilu tonis (iekšpusei un ārpusei) ir RAL 7016.

***3.jautājums:*** *Būvprojekta “2\_AR” sadaļā “AR-701” lapā norādīts Grīdas linolejs Forbo Safestep R11 ar toni 174592 lava. Toties ražotāja katalogā (https://www.forbo.com/flooring/lv-lv/materiali/heterogenais-vinils/step-safety-vinyl/safestep-r11/btle6m#174952) konkrētajam modelim nav pieejams tonis 174592 lava. Lūdzam precizēt nepieciešamo linoleja modeli un toni*.

**Atbilde:** Paskaidrojam, ka pieļaujams izvēlēties toni 174282 dragon.

***4.jautājums:*** *Lūdzam precizēt finanšu piedāvājuma (5.pielikums\_Tāme)* *lokālās tāmes Nr.9 “Labiekārtošana un aprīkojums” poz. Nr.20. (Ceļa pamatnes sagatavošana betonā segumā ierīkošanai). Vai šeit ir paredzēta tikai pamatnes blietēšana vai ir paredzēts ieklāt papildus slāni kā smiltis, šķembas u.c. Gadījumā, ja nepieciešams šķembu slānis, tad lūdzam norādīt biezumu.*

**Atbilde:** Paskaidrojam, ka lokālās tāmes Nr.9 “Labiekārtošana un aprīkojums” pozīcijā Nr.20 ir jāparedz tikai pamatnes blietēšana.

***5.jautājums****: Tehniskajā dokumentācijā nav atrodama tehniskā informācija saistībā ar Labiekārtošanas un aprīkojuma sadaļas darbiem, materiāliem un iekārtām. Lūdzam papildināt tehnisko informāciju ar labiekārtojuma plāniem šķērsgriezumiem un citu tehnisko informāciju.*

**Atbilde:** Paskaidrojam, ka informācija par labiekārtojuma elementiem ir norādīta būvprojekta GP-2 lapā, savukārt, darbu apjomi - lokālās tāmes Nr.9 “Labiekārtošana un aprīkojums”.

Iepirkumu komisijas priekšsēdētāja I.Novika